ໄພນໍ້າຖ້ວມ ທີ່ຣັດເຊຍ ຍັງຜົນໃຫ້ກວ່າ 144 ຄົນ ເສຍ​ຊີວິດ​ 
ທ່ານ Putin ​ສັ່ງ​ໃຫ້​ທໍາ​ການ​ສືບສວນ ​​​ເບິ່ງການ​ຮັບ​ມືກັບໄພ​ນໍ້າຖ້ວມ ​ທີ່​ຊັກ​ຊ້າ​ຂອງ​ເຈົ້າໜ້າ​ທີ່ທ້ອງ​ຖິ່ນ​ເມືອງ Krasnodar.
ປະທານາທິບໍດີຣັດເຊຍ ທ່ານ Vladimir Putin ໄດ້ໄປກວດກາເຂດທີ່ຖືກນໍ້າຖ້ວມທໍາ ລາຍເສຍຫາຍເພພັງ ໃນພາກໃຕ້ຂອງຣັດເຊຍ ເມື່ອວັນເສົາວານນີ້ ແລະສັ່ງໃຫ້ທໍາການ ສືບສວນເບິ່ງວ່າ ການຮັບມືທີ່ຊັກຊ້າຂອງບັນດາເຈົ້າໜ້າທີ່ທ້ອງຖິ່ນເມືອງ Krasnodar ນັ້ນອາດໄດ້ມີສ່ວນເຮັດໃຫ້ຜູ້ຄົນເສຍຊີວິດໄປຫຼາຍກວ່າ 144 ຄົນ ນັ້ນຫລືບໍ່ ໂທລະພາບຂອງລັດ ຖ່າຍທອດພາບທ່ານພູຕິນ ເວົ້າລົມກັບບັນດາເຈົ້າໜ້າທີ່ກະຊວງ ສຸກເສີນ ທີ່ໃຫ້ຄວາມໝັ້ນໃຈຕໍ່ທ່ານພູຕິນວ່າ ໄພນໍ້າຖ້ວມບໍ່ໄດ້ເກີດຂຶ້ນຍ້ອນບັນຫາຢູ່ທີ່ ເຂື່ອນກັ້ນນໍ້າໃກ້ໆນັ້ນ ຕາມທີ່ມີການກ່າວຫາໂດຍພວກຄົນທ້ອງຖິ່ນນັ້ນແຕ່ຢ່າງໃດ ພວກຊາວເມືອງ Krymsk ທີ່ຖືກນໍ້າຖ້ວມຮຸນແຮງກວ່າໝູ່ນັ້ນ ບໍ່ໄດ້ຖືກເຕືອນໃຫ້ຮູ້ລ່ວງ ໜ້າ ກ່ອນເກີດນໍ້າປ່າໄຫລຖ້ວມເຂດເມືອງດັ່ງກ່າວ ຢ່າງກະທັນຫັນ ໃນຕອນກາງຄືນ ທີ່ຖ້ວມບ້ານເຮືອນ ພັດເອົາລົດລາໄປ ແລະທໍາລາຍພື້ນຖະໜົນ ພ້ອມທັງຊາວເມືອງຫຼາຍ ຄົນຈົມນໍ້າ ພວກທີ່ລອດຊີວິດ ກ່າວວ່າພວກເຂົາເຈົ້າຍັງບໍ່ໄດ້ຮັບການຊ່ວຍເຫຼືອໃດໆ ຈາກທາງການເລີຍ